Sukan Olimpik Musim Sejuk 2014

Sukan Olimpik Musim Sejuk 2014, secara rasmi dikenali sebagai XXII Olympic Winter Games, ialah acara pelbagai sukan musim sejuk utama yang diadakan dari 7 Februari hingga 23 Februari 2014. Tuan rumah, Sochi, Rusia, telah dipilih pada 4 Julai 2007, semasa sesi Jawatankuasa Olimpik Antarabangsa (IOC) ke-119 di Kota Guatemala, Guatemala. Ini merupakan kali pertama Rusia menganjurkan Sukan Olimpik Musim Sejuk (Kesatuan Soviet pernah menganjurkan Sukan Olimpik Musim Panas 1980 di Moscow). Majlis pembukaan dilangsungkan pada 7 Februari 2014 di Stadium Olimpik Fisht. Sejumlah 98 acara dalam 15 disiplin sukan musim sejuk telah dipertandingkan dalam Sukan Olimpik ini. Beberapa pertandingan baharu—12 jika diasingkan mengikut jantina—disertakan dalam edisi kali ini, antaranya biatlon berganti-ganti campuran, lompat ski wanita, luncur ais berbunga berpasukan campuran, luge berpasukan campuran, ski halfpipe, slopestyle ski dan papan luncur salji, dan slalom selari papan luncur salji. Acara-acara sukan ini diadakan di sekitar dua gugusan lokasi; Taman Olimpik yang dibina di Lembah Imeretinsky Sochi di persisir Laut Hitam, dengan Stadium Olimpik Fisht dan lokasi dalam Sukan terletak dalam jarak berjalan, dan acara salji di bandar peranginan Krasnaya Polyana. Upacara penutup diadakan pada 23 Februari 2014 antara 20:14 dan 22:25 MSK (UTC+4) di Stadium Olimpik Fisht di Sochi. Proses pembidaan Pembiayaan Setakat akhir 2013, anggaran kos keseluruhan Sukan Olimpik Musim Sejuk 2014 ini telah mencapai AS$51 bilion. Anggaran ini termasuklah kos projek infrastruktur Sochi (jalan, landasan, stesen kuasa). Jumlah ini ialah empat kali ganda belanjawan asal $12 bilion (berbanding $8 bilion yang dibelanjakan oleh Vancouver bagi Sukan Olimpik Musim Sejuk 2010), dan menjadikan edisi 2014 sebagai Sukan Olimpik termahal dalam sejarah, mengatasi anggaran kos $44 bilion Sukan Olimpik Beijing 2008. Lokasi Dengan suhu Februari purata 8.3 °C (42.8 °F) dan iklim subtropika lembap, Sochi ialah bandar terpanas yang pernah menganjurkan Sukan Olimpik Musim Sejuk. Jawatankuasa Olimpik Kebangsaan yang mengambil bahagian Rekod baharu Sukan Olimpik Musim Sejuk 2014 telah dicatatkan di Sochi apabila 88 negara disahkan untuk bertanding dalamnya, mengalahkan rekod sebelumnya yang tercatat oleh Sukan Olimpik Musim Sejuk 2010 di mana hanya 82 kontinjen berkelayakan untuk bertanding dalamnya. Bilangan atlet yang layak bagi setiap negara telah disenaraikan di bawah. Tujuh negara baharu yang belum pernah bertanding di Olimpik Musim Sejuk sebelum ini ialah Dominica, Malta, Paraguay, Timor Leste, Togo, Tonga, dan Zimbabwe. a Atlet India asalnya bertanding sebagai Peserta Olimpik Bebas dan berarak di bawah Bendera Olimpik semasa Upacara Pembukaan. JOK India telah digantung pada Disember 2012 atas proses pilihan raya Persatuan Olimpik India. Pada 11 Februari, Persatuan Olimpik India telah dibentuk semula dan atlet India dibenarkan untuk bertanding di bawah bendera mereka sendiri dari masa itu dan seterusnya. Pungutan pingat * Tuan rumah (Rusia) Rujukan Pautan luar Laman web rasmi (dalam bahasa Inggeris, Perancis dan Rusia) Diarkibkan daripada yang asal pada 1 Ogos 2014. Dicapai pada 25 November 2015 Sukan Olimpik Musim Sejuk 2014 di Facebook Sochi 2014 (IOC) Olimpstroy state corporation Galina Masterova Sochi: an Olympic makeover Russia Now, 23 Februari 2010 Sochi (imej satelit Google, latitud: 43.404, longitud: 39.953) Open Directory Project: Sochi 2014 Panduan pautan bagi temasya tersebut.